
26 DR.30.11.2021 

 
mengganggu pemasaran barang petani kita. Kerugiannya sangat besar. Ikan ditangkap 
tidak dapat dijual. Tiga hari itu sangat besar. Terima kasih. 

Timbalan Yang di-Pertua [Dato’ Mohd Rashid Hasnon]: Terima kasih Yang 
Berhormat Kuala Kedah. Sila, Timbalan Menteri. Satu minit. 

Datuk Seri Haji Ahmad bin Hamzah: Terima kasih Tuan Yang di-Pertua. Saya 
nampak Yang Berhormat ini tiada soalan yang khusus. Akan tetapi apa pun terjadi, kita 
telah melalui PKP1, 2 dan 3. Dalam semasa PKP ini, kita telah dapat menyelaraskan serta 
meneruskan pembekalan makanan dari semua sektor.  

Walaupun kita menghadapi banyak rintangan tetapi dengan kerjasama rapat kita 
di antara MAFI dan juga MKN, begitu juga kepada penguat kuasa seperti polis yang telah 
melicinkan perjalanan ataupun pergerakan apa juga bekalan-bekalan yang telah kita 
hantar kepada setiap lokasi.  

Dalam konteks ini, semua agensi MAFI telah membuka PST atau pusat segar 
terkawal. PST ini diuruskan bukan sahaja daripada FAMA, bahkan daripada LPP termasuk 
juga LKIM dan agensi-agensi yang lain. Ini kerana pada ketika tersebut, tiada outlet lain 
dan petani-petani tidak dapat memasarkan barangan produk mereka.  

Akan tetapi atas inisiatif dan daya usaha daripada MAFI, bukan sahaja kita telah 
dapat membekalkan makanan kepada pengguna, bahkan dapat memasarkan apa juga 
produk-produk pertanian daripada petani-petani kita. Seperti yang saya sebut tadi tentang 
nilai jualan yang telah kita buat bukan sahaja melalui PST tadi, bahkan melalui agro online 
juga. Terima kasih Tuan Yang di-Pertua. 

Timbalan Yang di-Pertua [Dato’ Mohd Rashid Hasnon]: Terima kasih. Soalan 
tambahan kedua. Sila, Yang Berhormat Alor Gajah. 

Datuk Seri Mohd Redzuan bin Md Yusof [Alor Gajah] : Terima kasih Tuan Yang 
di-Pertua. Soalan saya tadi kita sebutkan isu pagi tadi. Isu bekalan dan permintaan. 
Adakah SOP yang belum diselaraskan ini akan ditambah baik untuk memastikan antara 
sebab harga barangan terutamanya hasil pertanian itu meningkat dari antara 30 ke 200 
peratus. Apakah Menteri Pertanian bekerjasama dengan KPDNHEP untuk menyelesaikan 
masalah ini secara keseluruhan sekiranya SOP PKP tadi menghalang pembekalan dari 
pusat-pusat penghasilan barang pertanian. Terima kasih.  

Timbalan Yang di-Pertua [Dato’ Mohd Rashid Hasnon]: Terima kasih Yang 
Berhormat Alor Gajah. Sila, Timbalan Menteri. 

Datuk Seri Haji Ahmad bin Hamzah: Terima kasih Tuan Yang di-Pertua. Kita 
menghormati apa juga peraturan SOP yang telah digariskan oleh MKN dan juga kerajaan 
bagi memastikan supaya penularan COVID-19 ini dapat terus dibendung. Apa pun, 
walaupun kita menghadapi satu rintangan bukan sahaja tentang pergerakan dan 
pembekalan. Kita juga menghadapi rintangan tentang pekerja-pekerja yang berkurangan 
kerana kebanyakan daripada pekerja-pekerja asing ini tidak boleh dibenarkan masuk.  

Bagaimanapun, Tuan Yang di-Pertua, atas usaha yang saya sebut tadi, bahawa 
kita telah dapat memasarkan semua produk pertanian dengan kerjasama daripada pihak 
MKN dan juga pihak polis walaupun sebenarnya pergerakan ini begitu perlahan sekali 
tetapi kita telah dapat memastikan kelancaran pembekalan bagi semua outlet kita, bukan 
sahaja dari pasar-pasar yang telah dibenarkan pembukaannya, bahkan daripada PST-
PST kita seluruh negara.  

Bermakna daripada FAMA sebanyak 63 PST. Daripada LPP, sebanyak 40. 
Daripada LKIM, kita ada 92. Jadi inilah sebenarnya outlet-outlet yang telah memberikan 
perkhidmatan yang cukup efisien sekali walaupun kita menghadapi rintangan tentang 
PKP. Terima kasih Tuan Yang di-Pertua. 

■1130 

 Timbalan Yang di-Pertua [Dato’ Mohd Rashid Hasnon]:  Terima kasih Yang 
Berhormat Timbalan Menteri.  Pertanyaan jawab lisan seterusnya, saya jemput Yang 
Berhormat Dungun. 



mengganggu pemasaran barang petani kita. Kerugiannya sangat besar. Ikan ditangkap tidak dapat dijual. Tiga hari itu sangat besar. Terima kasih. Timbalan Yang di-Pertua [Dato' Mohd Rashid Hasnon]: Terima kasih Yang Berhormat Kuala Kedah. Sila, Timbalan Menteri. Satu minit. Datuk Seri Haji Ahmad bin Hamzah: Terima kasih Tuan Yang di-Pertua. Saya nampak Yang Berhormat ini tiada soalan yang khusus. Akan tetapi apa pun terjadi, kita telah melalui PKP1, 2 dan 3. Dalam semasa PKP ini, kita telah dapat menyelaraskan serta meneruskan pembekalan makanan dari semua sektor. Walaupun kita menghadapi banyak rintangan tetapi dengan kerjasama rapat kita di antara MAFI dan juga MKN, begitu juga kepada penguat kuasa seperti polis yang telah melicinkan perjalanan ataupun pergerakan apa juga bekalan-bekalan yang telah kita hantar kepada setiap lokasi. Dalam konteks ini, semua agensi MAFI telah membuka PST atau pusat segar terkawal. PST ini diuruskan bukan sahaja daripada FAMA, bahkan daripada LPP termasuk juga LKIM dan agensi-agensi yang lain. Ini kerana pada ketika tersebut, tiada outlet lain dan petani-petani tidak dapat memasarkan barangan produk mereka. Akan tetapi atas inisiatif dan daya usaha daripada MAFI, bukan sahaja kita telah dapat membekalkan makanan kepada pengguna, bahkan dapat memasarkan apa juga produk-produk pertanian daripada petani-petani kita. Seperti yang saya sebut tadi tentang nilai jualan yang telah kita buat bukan sahaja melalui PST tadi, bahkan melalui agro online juga. Terima kasih Tuan Yang di-Pertua. Timbalan Yang di-Pertua [Dato' Mohd Rashid Hasnon]: Terima kasih. Soalan tambahan kedua. Sila, Yang Berhormat Alor Gajah. Datuk Seri Mohd Redzuan bin Md Yusof [Alor Gajah] : Terima kasih Tuan Yang di-Pertua. Soalan saya tadi kita sebutkan isu pagi tadi. Isu bekalan dan permintaan. Adakah SOP yang belum diselaraskan ini akan ditambah baik untuk memastikan antara sebab harga barangan terutamanya hasil pertanian itu meningkat dari antara 30 ke 200 peratus. Apakah Menteri Pertanian bekerjasama dengan KPDNHEP untuk menyelesaikan masalah ini secara keseluruhan sekiranya SOP PKP tadi menghalang pembekalan dari pusat-pusat penghasilan barang pertanian. Terima kasih. Timbalan Yang di-Pertua [Dato' Mohd Rashid Hasnon]: Terima kasih Yang Berhormat Alor Gajah. Sila, Timbalan Menteri. Datuk Seri Haji Ahmad bin Hamzah: Terima kasih Tuan Yang di-Pertua. Kita menghormati apa juga peraturan SOP yang telah digariskan oleh MKN dan juga kerajaan bagi memastikan supaya penularan COVID-19 ini dapat terus dibendung. Apa pun, walaupun kita menghadapi satu rintangan bukan sahaja tentang pergerakan dan pembekalan. Kita juga menghadapi rintangan tentang pekerja-pekerja yang berkurangan kerana kebanyakan daripada pekerja-pekerja asing ini tidak boleh dibenarkan masuk. Bagaimanapun, Tuan Yang di-Pertua, atas usaha yang saya sebut tadi, bahawa kita telah dapat memasarkan semua produk pertanian dengan kerjasama daripada pihak MKN dan juga pihak polis walaupun sebenarnya pergerakan ini begitu perlahan sekali tetapi kita telah dapat memastikan kelancaran pembekalan bagi semua outlet kita, bukan sahaja dari pasar-pasar yang telah dibenarkan pembukaannya, bahkan daripada PST- PST kita seluruh negara. Bermakna daripada FAMA sebanyak 63 PST. Daripada LPP, sebanyak 40. Daripada LKIM, kita ada 92. Jadi inilah sebenarnya outlet-outlet yang telah memberikan perkhidmatan yang cukup efisien sekali walaupun kita menghadapi rintangan tentang PKP. Terima kasih Tuan Yang di-Pertua. #1130. Timbalan Yang di-Pertua [Dato' Mohd Rashid Hasnon]: Terima kasih Yang Berhormat Timbalan Menteri. Pertanyaan jawab lisan seterusnya, saya jemput Yang Berhormat Dungun.